ઉમરગામ ખાતે તાલુકા પંચાયતના નવા મકાનના ખાતમુહૂર્તના પ્રસંગે વિવાદ ઊભો થયો હતો. આ પ્રસંગે સાંસદ કે.સી.પટેલ, ભાજપના ધારાસભ્ય રમણભાઈ પાટકર અને જિલ્લા તાલુકાના હોદ્દેદારોએ પ્રોટોકલ ન જળવાયો હોવાનું કહીને વિરોધ કર્યો હતો. અને ભાજપના અગ્રણીઓ-કાર્યકરો ખાતમુહૂર્ત કાર્યક્રમ અધૂરો છોડીને રવાના થયા હતા. ઉમરગામ તાલુકા પંચાયત કોંગ્રેસ શાસિત છે અને કાર્યક્રમમાં ભાજપના અગ્રણીઓને મહત્વ ન અપાતા વિવાદ સર્જાયો હોવાની પ્રાથમિક વિગતો સામે આવી છે.